CELEX: 32020D1179
Language: hr
Date: 2020-08-06 00:00:00
Title: Provedbena odluka Komisije (EU) 2020/1179 оd 6. kolovoza 2020. o izmjeni Priloga I. Odluci 2009/177/EZ u pogledu statusa pokrajine Åland u Finskoj s obzirom na program nadziranja virusne hemoragijske septikemije (VHS), Estonije s obzirom na program nadziranja i iskorjenjivanja virusne hemoragijske septikemije (VHS) i zarazne hematopoetske nekroze (ZHN), Hrvatske za koi herpes virozu (KHV) i određenih područja u Ujedinjenoj Kraljevini za infekciju parazitom Bonamia ostreae (priopćeno pod brojem dokumenta C(2020) 5303) (Tekst značajan za EGP)

10.8.2020   
               
               
                  HR
               
               
                  Službeni list Europske unije
               
               
                  L 259/29
               
            
         PROVEDBENA ODLUKA KOMISIJE (EU) 2020/1179
         оd 6. kolovoza 2020.
         o izmjeni Priloga I. Odluci 2009/177/EZ u pogledu statusa pokrajine Åland u Finskoj s obzirom na program nadziranja virusne hemoragijske septikemije (VHS), Estonije s obzirom na program nadziranja i iskorjenjivanja virusne hemoragijske septikemije (VHS) i zarazne hematopoetske nekroze (ZHN), Hrvatske za koi herpes virozu (KHV) i određenih područja u Ujedinjenoj Kraljevini za infekciju parazitom Bonamia ostreae
         
         
            
               (priopćeno pod brojem dokumenta C(2020) 5303)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 44. stavke 1. i 2. i članak 53. stavak 3., u vezi s člankom 131. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2),
         budući da:
         
                     (1)
                  
                  
                     U Prilogu I. Odluci Komisije 2009/177/EZ (3) utvrđen je popis država članica, zona i kompartmenta na koje se primjenjuju odobreni programi nadziranja i iskorjenjivanja određenih bolesti navedenih u dijelu II. Priloga IV. Direktivi 2006/88/EZ ili koji su proglašeni slobodnima od njih.
                  
               
                     (2)
                  
                  
                     Finsko nadležno tijelo obavijestilo je Komisiju da je dovršilo sve mjere iskorjenjivanja u okviru tekućeg programa za virusnu hemoragijsku septikemiju (VHS) u pokrajini Åland i da je pokrenulo naknadne mjere nadziranja kako bi se to područje proglasilo slobodnim od te bolesti. Stoga bi pokrajinu Åland trebalo izbrisati iz dijela B Priloga I. Odluci 2009/177/EZ te bi je umjesto toga trebalo navesti u dijelu A tog priloga kao područje na koje se primjenjuje odobreni program nadziranja.
                  
               
                     (3)
                  
                  
                     Estonsko nadležno tijelo podnijelo je Komisiji na odobrenje program nadziranja i iskorjenjivanja VHS-a i zarazne hematopoetske nekroze (ZHN) te je zatražilo da se područja na koja se taj program primjenjuje navedu u Prilogu I. Odluci 2009/177/EZ.
                  
               
                     (4)
                  
                  
                     Područje u Estoniji na koje se primjenjuju mjere nadziranja VHS-a i ZHN-a trebalo bi biti navedeno u dijelu A Priloga I. Odluci 2009/177/EZ, dok bi kompartment u kojem postoji zaraza ZHN-om i na koji se primjenjuju mjere iskorjenjivanja te bolesti trebao biti naveden u dijelu B Priloga I. Odluci 2009/177/EZ.
                  
               
                     (5)
                  
                  
                     Većina državnog područja Hrvatske navedena je u dijelu C Priloga I. Odluci 2009/177/EZ kao područje koje je proglašeno slobodnim od koi herpes viroze (KHV). Hrvatsko nadležno tijelo obavijestilo je Komisiju o nekoliko slučajeva izbijanja KHV-a na zemljopisnom području koje je trenutačno navedeno u tom statusu te je navelo da bi taj status područja slobodnog od KHV-a trebalo ukinuti. Stoga bi Hrvatsku trebalo izbrisati s tog popisa.
                  
               
                     (6)
                  
                  
                     U skladu s člankom 127. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju pravo Unije primjenjuje se na Ujedinjenu Kraljevinu i u njoj tijekom prijelaznog razdoblja predviđenog u tom sporazumu. To prijelazno razdoblje završava 31. prosinca 2020.
                  
               
                     (7)
                  
                  
                     Nadležno tijelo Ujedinjene Kraljevine obavijestilo je Komisiju o više slučajeva izbijanja bolesti Bonamia ostreae na svojem državnom području, među ostalim na područjima koja su trenutačno navedena u dijelu C Priloga I. Odluci 2009/177/EZ kao slobodna od te bolesti, te je navelo da bi tim područjima trebalo ukinuti status područjâ slobodnih od bolesti Bonamia ostreae. Stoga bi ta područja trebalo izbrisati s tog popisa.
                  
               
                     (8)
                  
                  
                     Prilog I. Odluci 2009/177/EZ trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U tablici u dijelu A Priloga I. Odluci 2009/177/EZ redak za virusnu hemoragijsku septikemiju (VHS) i redak za zaraznu hematopoetsku nekrozu (ZHN) zamjenjuju se sljedećim:
            
               
                           Bolest
                        
                        
                           Država članica
                        
                        
                           Oznaka ISO
                        
                        
                           Zemljopisno razgraničenje područja obuhvaćenog programom nadziranja (država članica, zona ili kompartmenta)
                        
                     
                           „Virusna hemoragijska septikemija (VHS)
                        
                        
                           Estonija
                        
                        
                           EE
                        
                        
                           Cijelo državno područje
                        
                     
                           Finska
                        
                        
                           FI
                        
                        
                           Provincija Åland
                        
                     
                           Zarazna hematopoetska nekroza (ZHN)
                        
                        
                           Estonija
                        
                        
                           EE
                        
                        
                           Cijelo državno područje osim kompartmenta koji obuhvaća ribogojilište Neli Elementi OÜ (odobrenje br. 05/VV/KK01)”
                        
                     
         
         
            Članak 2.
            Dio B Priloga I. Odluci 2009/177/EZ mijenja se kako slijedi:
            
                        1.
                     
                     
                        Unos za Finsku briše se iz retka koji se odnosi na virusnu hemoragijsku septikemiju (VHS);
                     
                  
                        2.
                     
                     
                        Redak za zaraznu hematopoetsku nekrozu (ZHN) zamjenjuje se sljedećim:
                        
                                    Bolest
                                 
                                 
                                    Država članica
                                 
                                 
                                    Oznaka ISO
                                 
                                 
                                    Zemljopisno razgraničenje područja obuhvaćenog programom iskorjenjivanja (država članica, zona ili kompartmenta)
                                 
                              
                                    „Zarazna hematopoetska nekroza (ZHN)
                                 
                                 
                                    Estonija
                                 
                                 
                                    EE
                                 
                                 
                                    Kompartment koji obuhvaća ribogojilište Neli Elementi OÜ (odobrenje br. 05/VV/KK01)”
                                 
                              
                  
         
            Članak 3.
            U dijelu C Priloga I. Odluci 2009/177/EZ iz retka koji se odnosi na koi herpes virozu (KHV) briše se unos koji se odnosi na Hrvatsku.
         
         
            Članak 4.
            U dijelu C Priloga I. Odluci 2009/177/EZ, u retku „Infekcija s Bonamia ostreae”, unos za Ujedinjenu Kraljevinu u stupcu pod naslovom „Zemljopisno razgraničenje područja slobodno od bolesti (država članica, zona ili kompartmenta)” mijenja se kako slijedi:
            
                        (1)
                     
                     
                        Sljedeća iznimka dodaje se kao točka 7. za Veliku Britaniju: „Dornoch Firth, područje plimnih voda zapadno od crte koja se proteže od NH808873 do NH835857 (katastarska izmjera prema zemljovidu Landranger u omjeru 1:50 000) do oznake srednje visoke razine vode;”;
                     
                  
                        (2)
                     
                     
                        Sljedeća iznimka dodaje se kao točka 8. za Veliku Britaniju: „Lynn of Lorn, Loch Creran i Loch Etive, područje morskih voda jugoistočno od otoka Lismore koje se nalazi u krugu polumjera 7 258 metara od točke NM873391 (katastarska izmjera prema zemljovidu Landranger u omjeru 1:50 000), uključujući plimne vode Loch Etive i Loch Creran do oznake srednje visoke razine vode.”;
                     
                  
                        (3)
                     
                     
                        Briše se sljedeći tekst: „Obalno područje država Jerseya: područje se sastoji od međuplimnog područja i neposrednog obalnog područja između oznake srednje visoke razine vode na otoku Jersey i zamišljene crte povučene tri nautičke milje od oznake srednje niske razine vode na otoku Jersey. Područje se nalazi u Normandijsko-bretonskom zaljevu na južnoj strani Engleskog kanala.”.
                     
                  
         
            Članak 5.
            Ova je Odluka upućena državama članicama.
         
         
            Sastavljeno u Bruxellesu 6. kolovoza 2020.
            
               
                  Članica Komisije
               
               
                  Za Komisiju
               
               Stella KYRIAKIDES
            
         
         
            (1)  SL L 328, 24.11.2006., str. 14.
         
         
            (2)  SL L 29, 31.1.2020., str. 7.
         
         
            (3)  Odluka Komisije 2009/177/EZ od 31. listopada 2008. o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodno od bolesti (SL L 63, 7.3.2009., str. 15.).